తెలంగాణలో మహిళా తహసీల్దార్ దారుణహత్య WATCH LIVE TV
మిథాలీ డ్రెస్‌పై తిట్లా.. వెర్రివాళ్లులా ఉన్నారే
ఒక్క ఫొటోతో నెటిజన్లకి టార్గెట్‌గా మారిన భారత మహిళా క్రికెట్ జట్టు కెప్టెన్ మిథాలీ రాజ్‌కి.. ఒకప్పటి టీమిండియా ఓపెనర్ రాబిన్
TNN | Updated:
Sep 9, 2017, 06:18PM IST
ఒక్క ఫొటోతో నెటిజన్లకి టార్గెట్‌గా మారిన భారత మహిళా క్రికెట్ జట్టు కెప్టెన్ మిథాలీ రాజ్‌కి.. ఒకప్పటి టీమిండియా ఓపెనర్ రాబిన్ ఉతప్ప మద్దతుగా నిలిచాడు. ఇటీవల తన స్నేహితులతో కలిసి దిగిన ఒక ఫొటోని మిథాలీ రాజ్ సోషల్ మీడియాలో పోస్ట్ చేసింది. దీనిపై మండిపడిన నెటిజన్లు.. తీవ్ర స్థాయిలో విమర్శలు గుప్పించారు. ‘నువ్వు హీరోయిన్‌వి కాదు.. క్రికెటర్‌వి’ అంటూ కొందరు ఎద్దేవా చేయగా.. ‘మీరు చాలా మందికి స్ఫూర్తి ఇలాంటి ఫొటోలతో మీ గౌరవాన్ని పోగొట్టుకోవద్దు’ అంటూ మరికొందరు సూచించారు. ఇలా ఎవరికి నచ్చినట్లు వాళ్లు కామెంట్లు పెట్టినా.. మిథాలీ రాజ్ మాత్రం మౌనం వహించింది.
మిథాలీ రాజ్‌పై నెటిజన్లు ఇలా మండిపడటంపై తాజాగా ఉతప్ప ట్విట్టర్‌లో స్పందించాడు. ‘కొంత మంది తమ వెర్రి ఆలోచనలతో మిథాలీ రాజ్‌ని చెడ్డగా చూపారు. పాతకాలం పద్దతుల్లోనే ఉండిపోయిన వారిని చూస్తే నిరాశ కలుగుతోంది’ అని ఉతప్ప రాసుకొచ్చాడు. ఈ ఏడాది ఇంగ్లాండ్‌లో ముగిసిన మహిళల ప్రపంచకప్‌లో టాప్ స్కోరర్‌గా నిలిచిన మిథాలీ రాజ్.. భారత్ జట్టుని ఫైనల్ చేర్చిన విషయం తెలిసిందే. ఎవరు ఎన్ని కామెంట్లు పెట్టినా.. మిథాలీ రాజ్ మాత్రం ఆ ఫొటోని డిలీట్ చేయలేదు.
Mithali Raj being treated badly by some silly minds. It's disappointing to see our culture stuck in the same rut @M_Raj03 #MithaliRaj pic.twitter.com/VgdOdoxdoX